Lamprosomatinae

se tekst i artikkel

Lamprosomatinae er en underfamilie med biller som tilhører familiegruppen bladbiller (Chrysomelidae). Ingen arter finnes i Norge, men en art, Oomorphus concolor finnes i Norden. 

Både larvene og de voksne (imago) billene lever av å spise blad på næringsplanten. 

Lamprosomatinae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Utseende 
Nokså små, brede, blanke, vanligvis mørkfargede bladbiller. Oversiden er lavt hvelvet, undersiden flat, billene virker noe flattrykte. Antenner og bein er ganske korte.

Utbredelse  
Slekten Oomorphus forekommer i alle faunaregioner, forøvrig lever de fleste i varme områder av Amerika.

Systematisk inndeling 
Gruppen Lamprosomatinae er uavklart, denne oversikten er ikke fullstendig.  

Oversikten har med europeiske arter. 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Lamprosomatinae 
 stammen Cachiporrini Chamorro & Konstantinov, 2011
 slekten Cachiporra Chamorro & Konstantinov, 2011
 stammen Lamprosomatini
 slekten Asisia Bezdek, Löbl & Konstantinov, 2010
 slekten Dorisina Monrós, 1956
 slekten Lamprosoma Kirby, 1818
 slekten Lychnophaes Lacordaire, 1848
 slekten Oomorphoides Monrós, 1956
 Oomorphoides cupreatus
 slekten Oomorphus Curtis, 1831
 Oomorphus concolor (Sturm 1807) – eneste europeiske art
 slekten Oyarzuna Bechyné, 1950
 slekten Scrophoomorphus Medvedev, 1968
 slekten Xenoomorphus Monrós, 1956
 stammen Neochlamysini Monrós, 1958
 slekten Pseudolychnophaes Achard, 1914
 slekten Neochlamys Jacoby, 1882
 stammen Sphaerocharini Clavareau, 1913
 slekten Sphaerocharis Lacordaire, 1848

Referanser

Litteratur 
 Gruev, B., and V. Tomov. 1984. Coleoptera, Chrysomelidae, Part 1. Orsodacninae, Zeugophorinae, Donaciinae, Criocerinae, Clytrinae, Cryptocephalinae, Lamprosomatinae, Eumolpinae. Fauna Bulg. 13. s. 1-220.
 Erber, D. 1988. Biology of Camptosomata Clytrinae – Cryptocephalinae – Chlamisinae – Lamprosomatinae. (Joviet, P. Petitpierre, E. & Hsiao, T.H. (eds.) Biology of Chrysomelidae s. 513-552. Kluwer Academic Publishers, Boston.

Eksterne lenker 
 
 Lamrosomatinae Lacordaire, 1848
 Lamprosomatinae - Fauna Europaea
 Norsk Entomologisk forening
Bladbiller